OzLabs/hebrew-wiki-articles huggingface dataset:
חיים קצבי

הרב חיים קצבי (ה'תקמ"ז, 1787 – ה'תרכ"ז, 1867) היה דיין בעיר תלמסאן שבאלג'יריה, ובהמשך שימש כאב בית הדין ורבה של אוראן, וראש ישיבת 'אהלי יעקב' בעיר. חיבר את הספר 'צרור החיים' על מסכתות הש"ס.

== קורות חייו ==
נולד בשנת ה'תקמ"ז לאביו ר' יהודה. יש חוקרים שמעריכים שרבי חיים נולד במרוקו,<ref>ראו: כתבי וחכמי תלמסאן, תולדות רבי חיים קצבי, עמ' 42.</ref> ובהמשך עבר לתלמסאן ושם למד אצל רבי ישועה צולטאן ואצל רבי נתן ג'ייאן.<ref>ראו בספרו 'תוצאות חיים' דף א עמוד ב ד"ה ועתה פן ישלח ידו.</ref> לעיתים, נהג לצום שלשה ימים רצופים מבלי שיפגע בלימודו. כמו כן עסק בענייני צדקה ומעשה חסד, וגידל יתום בביתו.<ref name=":0">הקדמת הרב יהודה צ'רמון לספר 'צרור החיים'.</ref>

=== רבנותו ===
לא יאוחר משנת ה'תקע"ה שימש כדיין בתלמסאן, לצד רבו רבי נתן ג'ייאן. לא יאוחר משנת ה'תקפ"ו שימש כאב בית הדין תלמסאן. לפני שנת ה'ת"ר, בעקבות המצב הקשה ששרר בעיר, ברח לעיר אוראן הסמוכה,<ref>הקדמת מהר"י צ'רמון לספר 'צרור החיים'.</ref> בה שימש כראש ישיבת "אהלי יעקב", וכדיין בעיר. מאוחר יותר שימש כאב בית הדין לצד חברי בית דינו רבי עמרם צ'רמון, רבי יעקב אלמדיוני ורבי יהודה בן יצו.<ref>ראו בספר 'כרם חמר' ח"א דף כט, ב. וח"ב דף עד עמוד ג.</ref> שימש בתפקיד עד פטירתו בשנת התרכ"ז.

נשמרו פסקים אחדים מתקופת דיינותו באוראן.<ref>ראו כרם חמר, לרבי אברהם אנקווא, ח"א אה"ע סי' נו, ח"ב סי' יח.</ref> לעיתים בתשובותיו חתם את שמו: 'החק"ה י"ץ' - הצעיר חיים קצבי ישמרהו צורו.<ref>או 'מקבציאל' כרך לח עמ' תתעא.</ref>

רבי חיים היה ביחסי ידידות ותכתובת הלכתית עם הרב יצחק הלוי בן סוסאן,<ref>ראו: צרור החיים דף צו.</ref> הרב אברהם אנקווה,<ref>ראו ספר טהרת הכסף, חלק זבחים שלמים על הרמב"ם פ"ו אות פח, ובחלק 'כסף אחר' פרק ז סוף הלכה ה.</ref> הרב פארוז קרסינטי,<ref>ראו מן הגנזים חלק י עמוד שעט.</ref> ועם חכמים נוספים.<ref>ראו למשל: צרור החיים דף ס, סג, סד, סז.</ref>

== ספריו ==
* <nowiki/>'צרור החיים מכיל חידושים ובירורים על מסכתות הש"ס, רמב"ם, שולחן ערוך ועוד. בסופו מובא נספח ספרו "תוצאות חיים", המכיל דרושים וביאורים על פירוש רש"י והרא"ם. נדפס בליוורנו בשנת ה'תרכ"ח בדפוס אליהו בן אמוזג. הספר נחתם בשנת ה'תקס"ז בהיותו בן עשרים.<ref>כפי שכתב בעצמו - ראו [https://hebrewbooks.org/pdfpager.aspx?req=9255&st=&pgnum=2 התנצלות הרב המחבר], מתוך אתר היברובוקס</ref>
* <nowiki/>'פרפראות לחכמה על התורה. נדפס בשנת ה'תרכ"ט, כשנתיים לאחר פטירתו, גם כן בליוורנו.
* פסקי דין - נדפסו בספר 'כתבי וחכמי תלמסאן', על ידי הרב אברהם הלל - ירושלים תש"ע.

== משפחתו ==
לרב חיים קצבי היו שש בנות שנישאו לשישה רבנים שסייעו לו בהוצאת ספרו:
* רבי משה שוראקי
* רבי יצחק שוקרון
* רבי סעדיה לחאייך
* רבי יעקב הכהן
* רבי פינחס אדהאן
* רבי משה אדאהן
נכדו היה רבי חיים בלייח.

== הערות שוליים ==

קטגוריה:אלג'יר: רבנים
קטגוריה:תלמסאן: רבנים
קטגוריה:אוראן: רבנים
קטגוריה:ילידי 1787
קטגוריה:נפטרים ב-1867
פארק המים אטרקציה

פארק המים אטרקציה היה פארק מים שהוקם ב-1989 ונסגר ב-2002 בחוף קליה בקצה הצפוני של ים המלח ([https://www.google.com/maps/place/31°45'49.1%22N+35°30'06.1%22E/@31.76363,35.50168,610m/data=!3m2!1e3!4b1!4m5!3m4!1s0x0:0x82f96782bc02d3b5!8m2!3d31.76363!4d35.50168 31.76363N, 35.50168E]) כ-5 קילומטרים דרומית לבית הערבה, וכ-4 קילומטרים צפונית לקיבוץ קליה. הקמת פארק המים היה פרויקט משותף של שלושה מקיבוצי האזור - קליה, אלמוג ובית הערבה. עלות הקמת הפארק הסתכמה בכ-20 מיליון שקלים.

הפארק הוקם כיוזמה של הקיבוצים במועצה אזורית מגילות על שטח של כ-300 דונם. בתחילת דרכו ביקרו בפארק מאות אלפי מבקרים מדי שנה, בעיקר מירושלים, אך גם היה פופולרי בקרב פלסטינים מיהודה ושומרון ובקעת הירדן. לאחר פריצת האינתיפאדה השנייה ב-2000 החלה ירידה חדה בכמות המבקרים, עד שהנהלת המקום החליטה לסגור אותו בשנת 2002 מפאת חוסר כדאיות כלכלית. בחודשים הראשונים לסגירה ניסו עובדי המקום להפעיל את המקום בעצמם, אך התוכנית לא יצאה לפועל ומאז פארק המים לא נפתח מחדש.

במקום היו כשבע מגלשות מים וארבע בריכות שחיה.

המקום פופולרי לצילומים, בין היתר בפארק הנטוש צולמה עטיפת האלבום "תרגיל בהתעוררות" של שלומי שבן.

== קישורים חיצוניים ==
* 
* 

קטגוריה:פארקי מים בישראל
קטגוריה:מועצה אזורית מגילות ים המלח
פיגוע הירי בעפולה

פיגוע הירי בעפולה היה פיגוע ירי שהתרחש בבוקר 27 בנובמבר 2001, בו שני מחבלים ירו אל עבר תחנת אוטובוס בעפולה ליד התחנה המרכזית בעיר. בפיגוע נרצחו שני ישראלים, ונפצעו כ-50 אנשים.

== הפיגוע ==
בשעה 11:30 הגיעו שני מחבלים מתנועת פת"ח ומארגון הטרור הג'יהאד האסלאמי הפלסטיני במכונית סובארו לבנה לתחנת האוטובוס שליד התחנה המרכזית בעפולה, החלו לירות לכל עבר תוך שהם מתקדמים לכיוון השוק, ופגעו ב-19 איש, שניים מהם נרצחו ומבין הפצועים ארבעה נפצעו אנוש. הירי נמשך עד להריגת המחבלים בידי שוטרים וחיילים שהיו במקום. הנרצחים בפיגוע הם , תושבת עפולה אם לשניים, ו, תושב רמת צבי.

== ראו גם ==
* פיגוע מכונית התופת בעפולה

==קישורים חיצוניים==
* 
* 

קטגוריה:עפולה: פיגועים
עפולה
עפולה
מטה וידמר

מֶטָה וִידְמר (סלובנית: Meta Vidmar; 15 במאי 1899, לובליאנה – 1 בנובמבר 1975, לובליאנה) הייתה הרקדנית המודרנית הסלובנית הראשונה. היא הקימה את בית הספר למחול של מרי ויגמן בלובליאנה בשנת 1930, שהיה בית הספר הראשון למחול מודרני בסלובניה.<ref></ref>

== ביוגרפיה ==
מטה וידמר נולדה בשם מֶתוֹדָה וידמר,<ref>[http://nl.ijs.si:8080/fedora/get/sbl:4301/VIEW/ Metoda Vidmar, in Slovene biographical lexicon (Slovenski biografski leksikon), 2009, Ljubljana]</ref> והייתה אחותם של מבקר הספרות והפוליטיקאי יוסיפ וידמר, אמן השחמט מילן וידמר, מאמן נבחרת יוגוסלביה בהתעמלות לאולימפיאדת לונדון ב-1948 סטאנֶה וידמר,<ref>[http://nl.ijs.si/fedora/get/sbl:4306/VIEW/ Stane Vidmar, in Slovene biographical lexicon (Slovenski biografski leksikon), 2009, Ljubljana]</ref> והמו"ל קיריל וידמר (אח תאום למֶטה).<ref>[http://nl.ijs.si/fedora/get/sbl:4296/VIEW/ Ciril Vidmar, Slovenski biografski leksikon, 2009, Ljubljana]</ref>

בשנת 1927 סיימה מטה את בית הספר למחול בדרזדן שהקימה וניהלה מרי ויגמן, שאיתה בילתה שבע שנים, ושהעניקה למֶטה רישיון לפתוח בית ספר למחול על שמה בסלובניה.

בית הספר שלה בלובליאנה הכשיר את הרקדנים והמורים הסלובנים הראשונים למחול מודרני, ובהם מרתה פאולין, ז'יווה קרייגר ומריה פוגלניק, ואלו הכשירו מחזורים של רקדנים מודרניים בסלובניה לאחר מלחמת העולם השנייה.<ref>[http://www.rtvslo.si/kultura/oder/slovo-plesalke-in-plesne-pedagoginje-zive-kraigher/258030 Slovo plesalke in plesne pedagoginje Žive Kraigher] - Živa Kraigher, ena od pionirk slovenskega sodobnega plesa, article on RTV Slovenia website, 21 May 2011.</ref>

== מקורות ==
* 2012 Zajc, Jasmina. Razvoj sodobnega plesa v Sloveniji. MA thesis, Littoral University, Koper
* 2011 Knez, Jasna. [http://www.primorske.si/Priloge/7--Val/V-spomin--Ziva-Kraigher-plesalka-%281%29.aspx V spomin: Živa Kraigher plesalka. Priloga Primorskih novic, Koper, 6.6.]
* 2010 [http://www.delo.si/clanek/98888 Upornice na prepihu zgodovine], Delo, 10 February, Ljubljana
* 2009 Rupnik, Urša. Izrazni ples - izginjajoča veja slovenskega sodobnega umetniškega plesa?, BA thesis, Faculty of Social Sciences, University of Ljubljana, Ljubljana
* 2009 [http://www.intakt.si/sodobnniples.html Sodobni ples na Slovenskem], Intakt Dance Studio, established in 1987 website, Ljubljana
* 2003 Uršula Teržan. Sodobni ples v Sloveniji, Knjižnica Mestnega gledališča ljubljanskega, Ljubljana
* 1975 Marija Vogelnik. Sodobni ples na Slovenskem, Knjižnica Kinetikon I., Ljubljana
* 1952 Programski letak Javne produkcije Plesne šole Mete Vidmarjeve, Drama SNG Ljubljana, 4.7.
* 1936 Valens Vodušek. Plesna šola Mete Vidmarjeve, Slovenski dom, 2.7, Ljubljana

== ראו גם ==
* מחול אקספרסיוניסטי
* מרי ויגמן

== הערות שוליים ==

קטגוריה:רקדניות
קטגוריה:רקדנים
קטגוריה:ילידות 1899
קטגוריה:ילידי 1899
קטגוריה:סלובנים שנפטרו במאה ה-20
קטגוריה:נפטרות ב-1975
קטגוריה:יוגוסלבים שנפטרו ב-1975
P4

P4 היא שפת תכנות ייעודית לשליטה באופן העיבוד והעברה של חבילות נתונים בהתקני רשת, כגון, נתבים, מתגים והתקני רשת הניתנים לתכנות. השפה מכילה מרכיבים מיטביים, כגון פקודות וטיפוסים, המאפשרים שליטה בתעבורה בהתקני רשת. השפה מופצת כקוד פתוח תחת רישיון מתירני ומתוחזקת על ידי ארגון ללא מטרות רווח הנקרא "הקונסורציום של שפת P4" הפועל בחסות "הקרן לרשת פתוחה" ().

== היסטוריה ==
באופן מסורתי התקני רשת מכילים רכיב סיליקון ייעודי (ASIC) המבצע את עיבור והעברת חבילות הנתונים. הרכיב מתוכנן מראש לעבוד על פי פרוטוקולי תקשורת מסוימים, ותומך בתכונות מסוימות. שינוי או הוספת תכונה מצריכה לעיתים גרסה חדשה של הרכיב או גרסת קושחה חדשה, והדבר תלוי בנכונותם של יצרני הרכבים לעשות זאת. הזמן הנדרש להוספת התכונה או שינויה הוא ארוך, ובמקרים רבים השינוי יתאפשר רק בדור הבא של המוצר ולא ניתן יהיה להוסיף את התכונה להתקני רשת שנמצאים כבר בשימוש ברשת, ויהיה צורך להחליפם.

במחצית השנייה של העשור הראשון של המאה ה-21 התפתח הרעיון של Software Defined Networking (SDN). בכדי לאפשר לבקר SDN לשלוט באופן העיבור והעברה של חבילות הנתונים בהתקני הרשת, הנתונים ברשת SDN, פותח פרוטוקול התקשורת OpenFlow. בגלל אופן הפעולה של התקני הרשת, OpenFlow כולל התייחסות ישירה לפרוטוקולי התקשורת הנתמכים ברכיבי ה-ASIC בהתקני הרשת. כאשר פותח פרוטוקול חדש הנתמך בהתקני הרשת ישנו צורך לעדכן את הפרוטוקול OpenFlow כדי שיכל לתמוך בו. בשנת 2013 פורסם מאמר המציע מודל חדש עבור רכבי מיתוג ברש SDN.

בשנת 2014 פורסם המאמר Programming Protocols-independent Packet Processors המאמר מציג את פרוטוקול P4 וכן ארכיטקטורה תואמת לרכבי המיתוג שכונתה PISA. השם P4 נגזר מכך שראשי התיבות של שם המאמר הוא 4 מופעים של האות P.

בשנת 2017 פורסמה P4<small>16</small> שהחליפה את הגרסה הראשונית של P4 שנקראה P4<small>14</small>.

== קישורים חיצוניים ==
* 
* אתר הרשמי של [https://p4.org p4]
* אתר האינטרנט של [https://opennetworking.org/ ONF]

== הערות שוליים ==

קטגוריה:שפות C
קורניצ'לו

קורניצ'לו אדום
קורניצלו כסוף.
קורניצלו (באיטלקית cornicello מבוטא: [korniˈtʃɛllo]) או קורנו פורצ'ונה (corno portafortuna, מילולית "קרן מביאה מזל" באיטלקית) הוא קמע איטלקי הנענד כדי להגן מפני עין הרע. באופן היסטורי השתמשו בו כדי לעודד פיריון וכוח גברי. בנפוליטנית קוראים לקמע curniciello. הקמע מכונה לפעמים גם הקרן האיטלקית.

הקורניצ'לו נענד לרוב על ידי גברים איטלקים באזור קמפניה, כמו גם לאציו, אפוליה, בזיליקטה, ובמידה פחותה יותר בסיציליה ובקלבריה. ניתן למצוא אותו גם בקרב צאצאים של מהגרים איטלקים.

== תנועת ידיים ==
ייתכן ותנועת יד הנהוגה באיטליה כנגד עין הרע המכונה 'המאנו קורנוטה או "יד קרניים" קשורה לקורנו.<ref name="want"></ref> מחווה זו מבוצעת כשהיד מפולסת או מופנית כלפי מטה, או לפחות מעט כלפי מטה, בדרך כלל בתנועת סיבוב או תנודה.

== קישורים חיצוניים ==

== הערות שוליים==

קטגוריה:קמעות
גייל בנסון

גייל מארי לה-ג'וני בירד בנסון (באנגלית: Gayle Marie LaJaunie Bird Benson; נולדה ב-26 בינואר 1947) היא אשת עסקים אמריקאית, המחזיקה בקבוצות הספורט ניו אורלינס סיינטס מה-NFL וניו אורלינס פליקנס מה-NBA.<ref></ref>

==ביוגרפיה==
בנסון נולדה וגדלה בניו אורלינס, והחלה את הקריירה שלה בתפקידי קבלה ומזכירות תוך כדי עיסוק בעיצוב פנים.

ב-8 באפריל 1967 נישאה לנאס סולומנה, והשניים התגרשו ב-1972. ב-1977 נישאה לתומס בירד, והחלה לעסוק יחד איתו בשיפוץ וחידוש נכסים ועסקים. לאחר גירושיהם ב-1987, המשיכה לעסוק בעיצוב פנים והקימה את חברת "Gayle Bird Interiors".<ref></ref>

ב-2004 נישאה לטום בנסון.<ref name="Arkansas1"></ref><ref name="SportCheck"></ref><ref name="Marriage1"></ref> לאחר מותו, בשנת 2018, הפכה לבעלים של קבוצות הספורט ניו אורלינס סיינטס מה-NFL וניו אורלינס פליקנס מה-NBA.<ref></ref> בדצמבר 2014 הודיע לבתו ולנכדיו על כוונתו לנשל אותם מהירושה,<ref></ref> ואלו בתגובה הגישו תביעות משפטיות המערערות על החלטתו לבחור בגייל כיורשת שלו, והטילו ספק בכשירותו הנפשית,<ref></ref><ref name="Kin"></ref><ref name="Update"></ref> אך התביעות כשלו.<ref></ref><ref></ref><ref></ref>

בשנת 2016, רודני הנרי, עוזרו האישי לשעבר של טום בנסון, הגיש תביעה שהאשימה את ניו אורלינס סיינטס וגייל בנסון בגזענות ובהפרות של חוקי העבודה הפדרליים. בתביעה נטען כי גייל בנסון התייחסה אליו בחוסר כבוד בגלל גזעו.<ref></ref><ref></ref> בורר ה-NFL פסק לטובת הנרי ונגד הקבוצה בתלונת העבודה, ופסק לו גמול שעות נוספות, תשלום חוזי בגין פיטוריו ושכר טרחת עורך דין; עם זאת, אותו בורר פסק נגד הנרי בטענות לגזענות.<ref></ref><ref></ref>

ביולי 2017 רכשה עם בעלה את גרעין השליטה בחברת ומבשלת הבירה פאובורג .<ref></ref><ref></ref><ref></ref>

==קישורים חיצוניים==

==הערות שוליים==

קטגוריה:בעלי קבוצות כדורסל ב-NBA
קטגוריה:מיליארדריות אמריקאיות
קטגוריה:נדבניות אמריקאיות
קטגוריה:מיליארדרים אמריקאים
קטגוריה:נדבנים אמריקאים
קטגוריה:אנשי עסקים אמריקאים
קטגוריה:נשות עסקים אמריקאיות
קטגוריה:אמריקאיות שנולדו ב-1947
קטגוריה:אמריקאים שנולדו ב-1947
רון עומר

רון עומר (נולד ב-1973) הוא עורך קולנוע ויוצר ישראלי.

== ביוגרפיה ==
עומר הוא בנם של הסופרת דבורה עומר ושמואל עומר, שהיה מנכ"ל תיאטרון הבימה. עומר גדל בכפר מעש.

בנעוריו, עבד כדוגמן והצטלם לפרסומות לקולנוע, לטלוויזיה ולמודעות בעיתונות. 

ב-1992, שיחק בסרט "נערי החוף".

לאחר שירותו הצבאי למד משחק בבית צבי. לאחר סיום לימודי המשחק בבית צבי, עבר להתגורר בניו יורק, חי שם במשך שנתיים ועבד כסאונדמן בקולנוע וטלוויזיה. במהלך שנותיו בניו יורק, למד עריכת סרטים ב-NYU. בשנת 1998 חזר לארץ והשתלב בתעשיית הפרסומות הישראלית, כעורך.

ב-1996 הופיע בתפקיד אורח בסדרה "עניין של זמן" ושיחק בסרט "צעירים לנצח".

בשנת 2003 החל לערוך סרטים עלילתיים, דוקומנטריים וסדרות טלוויזיה.

הסרט הקצר "גשם בעיניים", שביים וערך עומר אודות אימו, הוצג בפסטיבל "דוקאביב" וזכה בפרס אופיר לסרט התיעודי הקצר הטוב ביותר לשנת 2020. הסרט מספר את סיפור חייה ויצירתה של דבורה עומר, סוקר את ילדותה של דבורה ותעלומת מות אימה, נטישת אביה שהתנדב לבריגדה, והגילוי המאוחר של האמת.

עומר זכה גם בפרס אופיר לשנת 2013, על עריכת הסרט "בית לחם". כמו כן, היה חבר בצוות העורכים של סדרת הטלוויזיה "אייכמן, ההקלטות האבודות", אשר זכתה בפרס האקדמיה הישראלית לטלוויזיה לשנת 2022 על העריכה.

== חיים אישיים ==
עומר נשוי ללירון, מפיקת פרסומות, ואב לשלושה ילדים.

== פרסים והוקרה ==
* זוכה פרס האקדמיה לקולנוע על העריכה הטובה ביותר על המיני סדרה "מישהו לרוץ איתו"
* זוכה פרס האקדמיה לקולנוע על העריכה הטובה ביותר על הסרט "בית לחם"
* זוכה בפרס סרט הביכורים פסטיבל דוקאביב, על הסרט "גשם בעיניים"
* זוכה פרס האקדמיה לקולנוע 2020 לסרט הדוקמנטרי הטוב ביותר "גשם בעיניים"

== סרטים ==
* המפתח
* סימה וקנין מכשפה
* השפנפנה הציונית הראשונה
* מישהו לרוץ איתו - נערך גם כמיני סדרה.
* זוהי סדום
* בית לחם
* בננות
* מיסטר גאגא
* [https://www.imdb.com/title/tt8106588/?ref_=nm_flmg_edt_5 Dead Women Walking]
* גשם בעיניים
* [https://www.imdb.com/title/tt5486818/?ref_=nm_flmg_edt_8 Who's Gonna Love Me Now]
* זרים מושלמים
* שיר ערש לעמק
* המספר העגול

== סדרות טלוויזיה ==
* בשורות טובות
* הכל דבש
* אבדות ומציאות
* תמרות עשן
* רד בנד (סדרה)
* תמיד אותו חלום
* אבודים באפריקה
* היהודים באים
* חגיגה לעיניים – סיפורו של הקולנוע הישראלי
* הדוקומנטריסטים
* ואז הגיע ילד - יוצר ועורך
* מצולמים - עונה 2
* מנאייכ

== קישורים חיצוניים ==

* [https://www.youtube.com/watch?v=auk6T6Eq_c4 טריילר גשם בעיניים] באתר יוטיוב.
* [https://www.youtube.com/watch?v=hgHA7xUb8pc 'גשם בעיניים' – שיחה עם רון עומר] - פסטיבל דוקוטקסט 06 ביוטיוב.

==הערות שוליים==

קטגוריה:תסריטאים ישראלים
קטגוריה:שחקנים ישראלים
קטגוריה:בוגרי בית צבי
קטגוריה:במאים ישראלים
קטגוריה:כפר מעש: אישים
קטגוריה:זוכי פרס אופיר: עורכים
קטגוריה:זוכי פרס האקדמיה לטלוויזיה
קטגוריה:ישראלים שנולדו ב-1973
אהבה ממבט ראשון (סרט)

אהבה ממבט ראשון (באנגלית: Love at First Sight) הוא סרט אמריקאי משנת 2023 מסוגת דרמה רומנטית מהבמאית ונסה קסוויל והתסריטאית קייטי לאבג'וי, המבוסס על הרומן "ההסתברות הסטטיסטית לאהבה ממבט ראשון" ("The Statistical Probability of Love at First Sight") שנכתב ב-2011 מאת הסופרת האמריקאית, ג'ניפר אי. סמית'.

בסרט מככבים היילי לו ריצ'רדסון, בן הארדי, רוב דלייני, סאלי פיליפס, ג'מילה ג'מיל ודקסטר פלטשר.

== שחקנים ודמויות ==
* היילי לו ריצ'רדסון – האדלי סאליבן
* בן הארדי – אוליבר
* רוב דלייני - אנדרו סאליבן, אביה של האדלי
* קטרינה נאייר - שרלוט
* ג'מילה ג'מיל – הקריינית
* דייוויד רובין – ד"ר דויל
* טום טיילור – לות'ר ג'ונס
* דקסטר פלטשר – ואל ג'ונס
* סאלי פיליפס – טסה ג'ונס
* ג'סיקה רנסום – השושבינה ברטי

== הפקה ==
בנובמבר 2020 לוהקה היילי לו ריצ'רדסון לצוות השחקנים של הסרט, כאשר ונסה קסוויל תביים מתסריט של קייטי לאבג'וי, המבוסס על הרומן באותו שם מאת ג'ניפר אי סמית', כאשר ריצ'רדסון אמורה לשמש גם כמפיקה בפועל.<ref></ref> בינואר 2021, בן הארדי, דקסטר פלטשר, רוב דילייני, סאלי פיליפס וג'מילה ג'מיל לוהקו לתפקידים בסרט, והצילום הראשי החל באותו חודש.<ref></ref>

== הפצה ==
באפריל 2022, נטפליקס קנתה את הזכויות להפצתו של הסרט.<ref></ref>

==קישורים חיצוניים==

== הערות שוליים ==

קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטי דרמה רומנטית
קטגוריה:נטפליקס: סרטים
קטגוריה:סרטים אמריקאיים מבוססי ספרים
ג'ניס מקנייר

ג'ניס סובר מקנייר (באנגלית: Janice Suber McNair; נולדה ב-30 בספטמבר 1936) היא אשת עסקים אמריקאית ובעליה של קבוצת ה-NFL יוסטון טקסאנס.

נכון למאי 2022 הונה נאמד ב-4.2 מיליארד דולר,<ref></ref> והיא האישה העשירה ביותר שמחזיקה קבוצת ספורט בארצות הברית.<ref></ref>

==ביוגרפיה==
מקנייר נולדה וגדלה במירטל ביץ' שבקרוליינה הדרומית, ולמדה בקולומביה קולג', מכללה פרטית לאמנויות ליברליות לנשים.<ref></ref>

יחד עם בעלה, בוב מקנייר, הקימה חברות קוֹגֶנֶרַצְיָה, נדל"ן ופיננסים, שהשקיעו במניות ובביוטכנולוגיה.<ref></ref>

בשנת 1999 הקימה, יחד עם בעלה, עם קבוצת הפוטבול יוסטון טקסאנס, שמשחקת בליגת ה-NFL.<ref></ref><ref></ref>

לזוג יש שני בנים ושתי בנות.<ref></ref><ref></ref> בעלה מת ממחלת הסרטן ב-23 בנובמבר 2018.<ref></ref>

במהלך מגפת הקורונה בארצות הברית, תרמה מקנייר מיליון דולר לקרן "Houston Rent Relief" כדי לסייע לדיירי דירות ביוסטון העומדים בפני פינוי בשל המיתון הכלכלי שגררה המגפה.<ref></ref>

==הערות שוליים==

קטגוריה:בעלי קבוצות פוטבול
קטגוריה:מיליארדריות אמריקאיות
קטגוריה:מיליארדרים אמריקאים
קטגוריה:אנשי עסקים אמריקאים
קטגוריה:נשות עסקים אמריקאיות
קטגוריה:אמריקאיות שנולדו ב-1936
קטגוריה:אמריקאים שנולדו ב-1936
נונו טבארש

נונו אלברטינו וארלה טבארש (בפורטוגזית: Nuno Albertino Varela Tavares; נולד ב-27 בינואר 2000 בליסבון שבפורטוגל) הוא כדורגלן פורטוגזי המשחק בעמדת המגן השמאלי בקבוצת נוטינגהאם פורסט ובנבחרת פורטוגל עד גיל 21.

== קריירת מועדונים ==
=== בנפיקה ליסבון ===
טבארש נולד בליסבון שבפורטוגל להורים מכף ורדה. הוא גדל במחלקות הנוער של קאסה פיה, ספורטינג ליסבון ובנפיקה ליסבון. ב-27 באוקטובר 2018 ערך את הופעת הבכורה שלו בקבוצת המילואים של בנפיקה ליסבון, במסגרת הליגה הפורטוגלית השנייה.

ב-4 באוגוסט 2019 ערך טבארש את הופעת הבכורה שלו בקבוצה הראשונה של המועדון, בניצחון 0–5 על ספורטינג ליסבון במסגרת הסופר קאפ הפורטוגלי. ב-10 באוגוסט ערך את הופעת הבכורה שלו בליגה, בניצחון 0–5 על פאסוס די פריירה במסגרת המחזור הראשון לעונת . במשחק זה הבקיע את שערו היחיד במדי הקבוצה, וכן בישל שני שערים.

בסך הכל ערך טבארש 41 הופעות רשמיות במדי הקבוצה.

=== ארסנל ===
ב-10 ביולי 2021 חתם טבארש בארסנל מהפרמייר ליג. ב-13 באוגוסט הוא ערך את הופעת הבכורה שלו במועדון, כשהחליף את קאלום צ'יימברס בהפסד 0–2 לברנטפורד במסגרת מחזור הפתיחה של עונת 2021/2022 בפרמייר ליג. ב-23 באפריל 2022 הבקיע את שער הבכורה שלו במדי המועדון, בניצחון 1–3 על מנצ'סטר יונייטד בסמגרת המחזור ה-34 בליגה.

ב-30 ביולי 2022 הושאל לאולימפיק מרסיי מהליגה הצרפתית. בהופעת הבכורה, ב-7 באוגוסט כבש שער בכורה בניצחון 4–1 על סטאד ריימס.

ב-1 בספטמבר 2023 הושאל לעונה אחת לנוטינגהאם פורטס.

ב-15 ביולי 2024 הושאל ללאציו.

== קריירה בינלאומית ==
טבארש הוא חלק מסגל נבחרת פורטוגל עד גיל 21.

== תארים ==
;בנפיקה ליסבון
* הסופר קאפ הפורטוגלי (1): 2019/2020

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:ליסבון: כדורגלנים
קטגוריה:כדורגלני בנפיקה ליסבון
קטגוריה:כדורגלני ארסנל
קטגוריה:כדורגלני אולימפיק מרסיי
קטגוריה:כדורגלני נוטינגהאם פורסט
קטגוריה:כדורגלני לאציו
קטגוריה:פורטוגזים שנולדו ב-2000
Happy (שיר של מרינה אנד דה דיימונדס)

"Happy" (בעברית: "שמחה") הוא שיר של הזמרת-יוצרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס. השיר יצא לאור ב-12 בדצמבר 2014, כסינגל השני וכרצועה הפותחת מתוך אלבומה השלישי, Froot, במסגרת הקמפיין "Froot of the month" לקידום האלבום.<ref></ref> הגרסה האקוסטית לשיר יצאה לאור ב-18 בדצמבר 2014.<ref></ref>

== רקע והרכב ==
"Happy" נכתב על ידי דיאמנדיס, והוא בלדה העוסקת במאבק למציאת אושר.<ref></ref> דיאמנדיס הסבירה כי היה קל עבורה לבחור ב-"Happy" כסינגל המוביל במקום שיר כמו "Froot", שייתכן שאנשים רבים לא אהבו, אך הרגישה כי זה עשוי להיות צפוי מדי.<ref></ref> השיר יצא לאור בחצות עבור אלו שהזמינו מראש את האלבום.<ref></ref>

== וידאו קליפ ==
גרסת האודיו הרשמית של השיר עלה ליוטיוב ב-12 בדצמבר. בגרסה זו מוצגת אנימציה של פירות המסתובבים באיטיות על פני רקע של חלל. הגרסה צברה למעלה מחצי מיליון צפיות ביממה הראשונה. נכון ל-12 במאי 2022, צבר האודיו למעלה מ-5.6 מיליון צפיות ביוטיוב.<ref></ref>

ב-18 בדצמבר יצאה לאור הקליפ לגרסה האקוסטית של השיר. בקליפ לבושה דיאמנדיס לבושה בחלוק זהוב, ומבצעת יחד עם להקתה את הרצועה בחדר המואר באור כחול. את הקליפ ביים פול קאסלין, שביים את כל הקליפים האקוסטיים של האלבום.<ref></ref>

== ביקורות והצלחה מסחרית ==
השיר זכה לשבחים וביקורות חיוביות על ידי מבקרי המוזיקה. בראדלי סטרן מ-Idolator כינה את הרצועה "בלדה עדינה וצורבת נפש" עם "מסר בסיסי של תקווה".<ref></ref> מישל גסלני מ-Consequence of Sound כתבה כי "השיר הוא בלדה חשופת עצמות שהפקתה בנויה מגרגורו העדין של הפסנתר. עם זאת, הפשטות שבו משמשת ככוחו הגדול ביותר ומאפשרת לזמרת לשדר שמחה וצהלה בתנאים שלה - באופן אינטימי."<ref></ref>

על אף שהשיר לא יצא כסינגל, עם יציאתו הוא הגיע למקום הראשון ב-iTunes ב-9 מדינות, למקום השישי בארצות הברית, ולמקום העשירי בבריטניה.<ref></ref>

== רשימת רצועות ==
*; הורדה דיגיטלית בארצות הברית<ref></ref>

# "Happy" – 4:03

== היסטוריית הוצאות לאור ==

{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
|-
! scope="row" |עולמי
|12 בדצמבר 2014
|הורדה דיגיטלית (הזמנות מוקדמות של האלבום)
|אטלנטיק רקורדס
|}

==קישורים חיצוניים==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:שירים על אושר
קטגוריה:בלדות משנות ה-2010
קטגוריה:בלדות פופ
קטגוריה:סינגלים בהוצאת אטלנטיק רקורדס
1341 פריימים מהמצלמה של מיכה בר-עם

1341 פריימים מהמצלמה של מיכה בר-עם הוא סרט קולנוע דוקומנטרי ישראלי של הבמאי רן טל, אשר יצא לאור בשנת 2022. לסרט הייתה פרמיירה עולמית בפסטיבל ברלין 2022 והוקרן במסגרת דוקאביב שם זכה בשלושה פרסים, כולל פרס הבימוי לרן טל, ופרסי העריכה וקרן כדר לסרט בהשראת תולדות המדינה והחברה הישראלית. הסרט הופק עבור ערוץ Yes דוקו ושודר בו בבכורה טלוויזיונית ביוני 2022.

== הפקה ==
הפקת הסרט נעשתה על ידי במאי הסרט, רן טל ושריג פקר. במסגרת ההפקה הם נפגשו עם בר-עם ואשתו. במשך שנה וחצי איפשר בר-עם לבמאי רן טל, כניסה חופשית לארכיון הצילומים שלו, שנמצא במרתף ביתו. טל בחר 1341 פריימים, והסרט מורכב אך ורק מחומרי הארכיון האלו.

הסרט יצא לאור ביוני 2022.

== עלילה ==
העלילה סובבת סביב חייו של מיכה בר-עם, צלם וחתן פרס ישראל לצילום, כצלם מלחמה ואמן צילום בכלל, תוך התמקדות ברגעים חשובים בהיסטוריה הישראלית.

== תגובות וביקורת ==

המבקרת נירית אנדרמן כתבה כי:

ומבקר הקולנוע שמוליק דובדבני כתב:

== קישורים חיצוניים ==
* 
* [https://www.docaviv.co.il/films/1341-frames-of-love-and-war דף הסרט באתר דוקאביב 2022]
* 
* 

==הערות שוליים==

קטגוריה:סרטי רן טל
קטגוריה:סרטי 2022
קטגוריה:סרטים תיעודיים ישראליים
קטגוריה:סרטים ישראליים משנת 2022
פרנסואה סטרשלה

פרנסואה סטרשלה (בצרפתית: François Sterchele; 14 במרץ 1982 – 8 במאי 2008) היה כדורגלן בלגי ששיחק בעמדת החלוץ.

== קריירת מועדונים ==
סטרשלה גדל במחלקות הנוער של לונקין ושל לייז'. בגיל 19 עבר לאוניון לה קלמינה. לאחר שלוש עונות חתם בלוון מהליגה הבלגית השלישית. בעונת הבקיע 21 שערי ליגה, וסיים כסגן מלך השערים של הליגה הבלגית השלישית. בתום העונה העפיל עם לוון לליגה הבלגית השנייה.

לאחר עונת חתם סטרשלה בשרלרואה מליגת העל הבלגית. לאחר עונה אחת במועדון, חתם בג'רמינל בירסחוט מליגת העל הבלגית, וסיים את עונת כמלך השערים של ליגת העל הבלגית, עם 21 שערים ב-32 הופעות ליגה.

ב-19 ביולי 2007 חתם סטרשלה בקלאב ברוז' מליגת העל הבלגית, וערך 31 הופעות ליגה במדיה, בהן הבקיע 11 שערים, עד למותו ב-8 במאי 2008, לפני תום העונה.

== קריירה בינלאומית ==
ב-24 במרץ 2007 ערך סטרשלה את הופעת הבכורה שלו בנבחרת בלגיה, בהפסד 4-0 לנבחרת פורטוגל במסגרת מוקדמות יורו 2008. בסך הכל ערך ארבע הופעות במדי הנבחרת.

== מותו ==
ב-8 במאי 2008 התנגש סטרשלה עם רכב הפורשה בוקסטר שלו בעץ ונהרג במקום.

== קישורים חיצוניים ==

* 

קטגוריה:כדורגלנים בלגים
קטגוריה:חלוצי כדורגל בלגים
קטגוריה:לייז': כדורגלנים
קטגוריה:כדורגלני לוון
קטגוריה:כדורגלני שרלרואה
קטגוריה:כדורגלני בירסחוט
קטגוריה:כדורגלני קלאב ברוז'
קטגוריה:כדורגלני נבחרת בלגיה
קטגוריה:הרוגי תאונות דרכים
קטגוריה:כדורגלנים שמתו במהלך הקריירה
קטגוריה:בלגים שנולדו ב-1982
קטגוריה:בלגים שנפטרו ב-2008
פרנק בראדלי

פרנק מיטשל בראדלי (באנגלית: Frank Mitchell Bradley) הוא קצין בדרגת תת-אדמירל בצי ארצות הברית המשרת כמפקד פיקוד המבצעים המיוחדים המשולבים.

==ביוגרפיה==
בראדלי גדל בעיירה אלדוראדו שבטקסס, בן לאב ששירת בצי ארצות הברית במלחמת העולם השנייה. ב-1991 סיים תואר ראשון בפיזיקה באקדמיה הימית של ארצות הברית, במהלכם היה חבר בנבחרת ההתעמלות מכשירים של המוסד והתגייס לצי. הוא התנדב ליחידת אריות הים ונהיה ללוחם וקצין ביחידה. הוא שירת בצוות ארבע ובצוות כלי השיט 2. כמו כן שירת בקומנדו הימי האיטלקי במסגרת חילופי קצינים. ב-1999 התנדב לצוות 6 של אריות הים ומילא בו תפקידי פיקוד ומבצעים. לאחר פיגועי 11 בספטמבר היה מראשוני הלוחמים האמריקאים שנשלחו לאפגניסטן. כמו כן שירת באגף המבצעים של פיקוד המבצעים המיוחדים, עוזרו של יו"ר המטות המשולבים ג'וזף דנפורד, וסגן ראש תא הלוחמה בטרור באגף התכנון במטות המשולבים.

בשנים 2013 עד 2015 פיקד על צוות 6 של אריות הים. בשנים 2018 עד 2020, שימש כעוזר מפקד פיקוד המבצעים המיוחדים המשולבים. ביולי 2020 מונה למפקד המבצעים המיוחדים של פיקוד מרכז של ארצות הברית. באוגוסט 2022 מונה למפקד פיקוד המבצעים המיוחדים המשולבים.

בראדלי בוגר תואר שני בפיזיקה מבית הספר של הצי ללימודים מתקדמים. הוא נשוי לקתרין ואב לארבעה.

==קישורים חיצוניים==

* [https://www.navy.mil/Leadership/Flag-Officer-Biographies/BioDisplay/Article/2287703/rear-admiral/ ביוגרפיה] באתר צי ארצות הברית

קטגוריה:אדמירלים בצי ארצות הברית
קטגוריה:מפקדי צוות 6 של אריות הים
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:מפקדי פיקוד המבצעים המיוחדים המשולבים
הונדו

הונדו (באנגלית: Hondo) הוא מערבון אמריקאי משנת 1953 שצולם בשיטת 3D בבימויו של ג'ון פארו (אביה של מיה פארו), עם ג'ון ויין וג'רלדין פייג' בתפקידים הראשיים. את סצנת הקרב בסיום הסרט ביים ג'ון פורד ללא קרדיט.

התסריט מבוסס על הסיפור "המתנה של קוצ'יס" מאת לואיס ל'אמור (1952).

זה סרטה הראשון של ג'רלדין פייג' ועל משחקה בו הייתה מועמדת לפרס אוסקר לשחקנית המשנה הטובה ביותר.

==תקציר העלילה==
אנג'י לאו (ג'רלדין פייג') חיה עם בנה ג'וני (לי אקר) בחווה מבודדת בדרום מערב ארצות הברית לאחר שבעלה אד (לאו גורדון) עזב אותה. השנה היא 1874 ומנהיגי האפאצ'ים ויטוריו (מייקל פאט) וסגנו סילבה (רודולף אקוסט) מחליטים להתעלם מההסכם עם צבא ארצות הברית ולהכריז מרד.

יום אחד מגיע אליה אדם בשם הונדו ליין (ג'ון ויין) ביחד עם כלבו ואומר לה שהוא שייך לפרשי הצבא, פלוגתו הותקפה על ידי האפאצ'ים שלקחו את סוסו והוא הצליח להימלט. בשלב ראשון היא פוחדת ממנו אבל לאחר שתיקן דברים רבים בחווה היא מתחילה להתאהב בו. הוא שואל ממנה סוס כדי להגיע למפקדתו. הונדו מזהיר את אנג'י כי המצב מסוכן ומייעץ לה להתפנות אך היא מסרבת. האפא'צים מגיעים לחווה וסילבה עומד לתקוף את הילד ג'וני אך זה יורה לעברו. זה מוצא חן בעיני ויטוריו שכורת ברית דמים עם הילד ופוקד על שבטו לעזוב את החווה.

הונדו מדווח למפקדיו וחוזר לחווה כדי להחזיר את הסוס. שם הוא מעורב בקטטה ביחד עם בעלה של אנג'י שמזהה את סוסו.

אד וחבר נוסף עוקבים אחרי הונדו ומנסים לתקוף אותו ולשדוד את הסוס. באותו רגע הם מותקפים על ידי אפאצ'ים. החבר נהרג והונדו מחסל את אד לאו שניסה לירות בו. כעת הוא נמלט כשכל האפאצ'ים רודפים אחריו ותופסים אותו. ויטוריו מחליט להמית אותו בעינויים אך הוא רואה אצלו את התמונה של אנג'י וג'וני והונדו אומר שהוא בעלה. הונדו מתחרה עם סילבה בהתאבקות ומנצח אותו. ויטוריו מביא אותו לאנג'י והיא "מאשרת", שהוא בעלה.

כעת מגיע הצבא כדי להכניע את האפאצ'ים. אנג'י שומעת שיחה בין הונדו ואחד הקצינים שמאשים אותו ברצח בעלה. יחסה לא משתנה כי היא שנאה את בעלה השתיין הבוגד והשקרן. היא רק מבקשת שלא יגלה זאת לג'וני. הונדו מבטיח לה לקחת אותם לאחר הקרב לחוותו בקליפורניה.

הצבא אוסף את כל המתיישבים בחוות הבודדות ואז מתקיפים אותם האפאצ'ים ומתחולל קרב גדול בו נהרגים מנהיגיהם ויטוריו וסילבה. הם נסוגים והונדו ממשיך עם אנג'י ובנה לחוותו בקליפורניה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'ון ויין
|הונדו ליין
|
|-
|ג'רלדין פייג'
|אנג'י לאו
|
|-
|מייקל פאט
|ויטוריו
|מנהיג אפאצ'י
|-
|לי אקר
|ג'וני לאו
|
|-
|רודולף אקוסט
|סילבה
|לוחם אפאצ'י
|-
|לאו גורדון
|אד לאו
|
|}

==קישורים חיצוניים==

*[https://www.youtube.com/watch?v=KYebO7hc9nU&t=438s הונדו], באתר יוטיוב
*[https://www.youtube.com/watch?v=Ez-PxYIF3Tw קדימון להונדו], באתר יוטיוב
*[https://www.tcm.com/tcmdb/title/78289/hondo#overview הונדו], באתר TCM

קטגוריה:סרטי 1953
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי סיפורים קצרים
קטגוריה:מערבונים
קטגוריה:סרטי ג'ון ויין
קטגוריה:סרטי האחים וורנר
גוקדניז קרדניז

גוקדניז קרדניז (בטורקית: Gökdeniz Karadeniz; נולד ב-11 בינואר 1980 בגירסון שבטורקיה) הוא כדורגלן עבר טורקי ששיחק בעמדת קשר כנף בקבוצות טרבזונספור ורובין קאזאן ובנבחרת טורקיה.

== קריירת מועדונים ==
=== טרבזונספור ===
קרדניז ערך את הופעת הבכורה שלו בטרבזונספור בעונת , וערך עשר הופעות ליגה בעונה זו. תחילה הוא תופקד כקשר אחורי, ובעונת עבר לשחק בחלק ההתקפי. בסך הכל ערך 246 הופעות ליגה במדי המועדון, בהן הבקיע 64 שערים.

=== רובין קאזאן ===
ב-13 במרץ 2008 חתם קרדניז על חוזה לחמש עונות ברובין קאזאן מליגת העל הרוסית. בסך הכל הוא ערך 226 הופעות ליגה במדי המועדון, בהן הבקיע 39 שערים.

ב-3 במאי 2018 הודיע קרדניז כי יפרוש מכדורגל בתום עונת . כהוקרה על תרומתו למועדון, הפסיקה רובין קאזאן את השימוש במספר חולצתו, 61.

== קריירה בינלאומית ==
ב-30 באפריל 2003 ערך קרדניז את הופעת הבכורה שלו בנבחרת טורקיה, בהפסד 4-0 לנבחרת צ'כיה במשחק ידידות. ב-11 ביוני הבקיע את שער הבכורה שלו בנבחרת, בניצחון 3-2 על נבחרת מקדוניה במסגרת מוקדמות יורו 2004. הוא היה חלק מסגל נבחרת טורקיה בטורניר גביע הקונפדרציות 2003, בו ערך חמש הופעות, ובטורניר יורו 2008, בו ערך שלוש הופעות. הופעתו האחרונה בנבחרת הייתה בהפסד 3-2 לנבחרת גרמניה בשלב חצי הגמר של יורו 2008, ובסך הכל ערך בנבחרת 50 הופעות ליגה, בהן הבקיע שישה שערים.

== תארים ==
;טרבזונספור
* הגביע הטורקי (2): 2002/2003, 2003/2004

;רובין קאזאן
* אליפות רוסיה (2): 2008, 2009
* הגביע הרוסי (1): 2011/2012
* הסופר קאפ הרוסי (2): 2010, 2012
* גביע חבר המדינות (1): 2010

== קישורים חיצוניים ==

== הערות שוליים ==

קטגוריה:כדורגלנים טורקים
קטגוריה:קשרי כדורגל טורקים
קטגוריה:כדורגלני טרבזונספור
קטגוריה:כדורגלני רובין קאזאן
קטגוריה:כדורגלני נבחרת טורקיה
קטגוריה:כדורגלני גביע הקונפדרציות 2003
קטגוריה:כדורגלני יורו 2008
קטגוריה:טורקים שנולדו ב-1980
קלבר סנטנה

קלבר סנטנה לוריירו (בפורטוגזית: Cléber Santana Loureiro; 27 ביוני 1981 – 28 בנובמבר 2016) היה כדורגלן ברזילאי ששיחק בעמדת הקשר. נהרג בהתרסקות טיסה 2933 של LaMia, כאשר שיחק בשאפקואנסה.

== קריירת מועדונים ==
סנטנה החל את הקריירה המקצוענית שלו ברסיפה. בהמשך שיחק בברזיל בוויטוריה ובסנטוס, כאשר ביניהן שיחק למשך תקופה קצרה בקאשיווה רייסול מליגת העל היפנית.

בחודש יולי 2007 חתם סנטנה על חוזה לשלוש עונות באתלטיקו מדריד מהלה ליגה. בעונתו הראשונה במועדון הוא ערך 23 הופעות ליגה, וסייע לאתלטיקו מדריד לחזור לליגת האלופות לאחר 12 שנות היעדרות. הוא שיחק בעיקר לאחר עזיבתו של מאניש לאינטר מילאנו בחודש ינואר 2008.

בעונת 2008/2009 הושאל סנטנה למיורקה מהלה ליגה. ב-9 בנובמבר 2008 הוא הבקיע את שער הבכורה שלו במועדון, בתיקו 3-3 נגד אתלטיק בילבאו, והוא סיים את העונה עם חמישה שערי ליגה, כולל שער ניצחון 2-1 נגד ברצלונה ושער בניצחון 3-1 על ריאל מדריד.

לאחר עונת ההשאלה חזר סנטנה לאתלטיקו מדריד, אך שיחק לעיתים רחוקות. ב-23 בספטמבר 2009 הוא הבקיע את שערו היחיד במועדון, בתיקו 2-2 נגד אלמריה במסגרת הליגה. בסוף חודש ינואר 2010, על-אף שהאריך את חוזהו במועדון עד לחודש יוני 2012, הוא חזר לברזיל וחתם בסאו פאולו.

במהלך תקופתו בסאו פאולו הושאל סנטנה לאתלטיקו פרנאאנסה, לאוואי ולפלמנגו, ולאחר מכן חתם באופן קבוע במדי האחרונה. בשנים שלאחר מכן שיחק סנטנה באוואי ובקריסיומה מהליגה הברזילאית השנייה, ולאחר מכן חתם בשאפקואנסה מליגת העל הברזילאית, בה שימש כקפטן. יחד עם שאפקואנסה הוא העפיל לגמר גביע סודאמריקנה .

== מותו ==
ב-28 בנובמבר 2016, כאשר טס יחד עם קבוצתו למשחק הגמר של גביע סודאמריקנה , נהרג סנטנה בהתרסקות טיסה 2933 של LaMia, יחד עם שחקנים ואנשי צוות נוספים של שאפקואנסה.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני רסיפה
קטגוריה:כדורגלני ויטוריה
קטגוריה:כדורגלני קאשיווה רייסול
קטגוריה:כדורגלני סנטוס
קטגוריה:כדורגלני אתלטיקו מדריד
קטגוריה:כדורגלני מיורקה
קטגוריה:כדורגלני סאו פאולו
קטגוריה:כדורגלני אתלטיקו פרנאאנסה
קטגוריה:כדורגלני פלמנגו
קטגוריה:כדורגלני קריסיומה
קטגוריה:כדורגלני שאפקואנסה
קטגוריה:הרוגי תאונות אוויריות
קטגוריה:כדורגלנים שמתו במהלך הקריירה
קטגוריה:ברזילאים שנולדו ב-1981
קטגוריה:ברזילאים שנפטרו ב-2016
אנניאס (כדורגלן)

אנניאס אלוי קסטרו מונטיירו (בפורטוגזית: Ananias Eloi Castro Monteiro; 20 בינואר 1989 – 28 בנובמבר 2016), הידוע בקצרה כאנניאס, היה כדורגלן ברזילאי ששיחק בעמדת החלוץ. נהרג בהתרסקות טיסה 2933 של LaMia, כאשר שיחק בשאפקואנסה.

== קריירת מועדונים ==
אנניאס גדל במחלקת הנוער של באהיה, וערך את הופעת הבכורה שלו בקבוצה הבוגרת של המועדון בשנת 2008 במסגרת הליגה הברזילאית השנייה. בשנת 2011 הושאל אנניאס לשנתיים לפורטוגזה. בחודש אפריל 2012 רכשה פורטוגזה כמחצית מהזכויות על אנניאס.

ב-10 בינואר 2013 חתם אנניאס בקרוזיירו. ב-29 במאי הוא הושאל לפלמיירס עד לסוף השנה.

לאחר שהעפיל עם פלמיירס לליגת העל הברזילאית, הושאל אנניאס לרסיפה ולשאפקואנסה.

ב-11 בדצמבר 2015 חתם אנניאס באופן קבוע בשאפקואנסה. ב-2 בנובמבר 2016 הוא הבקיע את שער השוויון בתיקו 1-1 נגד סן לורנסו במסגרת גביע סודאמריקנה, שעזר לשאפקואנסה להעפיל לגמר הטורניר בזכות שערי חוץ.

== מותו ==
ב-28 בנובמבר 2016, כאשר טס יחד עם קבוצתו למשחק הגמר של גביע סודאמריקנה , נהרג אנניאס בהתרסקות טיסה 2933 של LaMia, יחד עם שחקנים ואנשי צוות נוספים של שאפקואנסה.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני באהיה
קטגוריה:כדורגלני פורטוגזה
קטגוריה:כדורגלני קרוזיירו
קטגוריה:כדורגלני פלמיירס
קטגוריה:כדורגלני רסיפה
קטגוריה:כדורגלני שאפקואנסה
קטגוריה:הרוגי תאונות אוויריות
קטגוריה:כדורגלנים שמתו במהלך הקריירה
קטגוריה:ברזילאים שנולדו ב-1989
קטגוריה:ברזילאים שנפטרו ב-2016
מתאוס קרמלו

מתאוס לוסנה דוס סנטוס (בפורטוגזית: Mateus Lucena dos Santos; 30 באוגוסט 1994 – 28 בנובמבר 2016), הידוע בכינוי קרמלו (בפורטוגזית: Caramelo), היה כדורגלן ברזילאי ששיחק בעמדת המגן הימני. נהרג בהתרסקות טיסה 2933 של LaMia, כאשר שיחק בשאפקואנסה.

== קריירת מועדונים ==
קרמלו גדל במחלקת הנוער של מוגי מירים. ב-17 במאי 2013 חתם קרמלו בסאו פאולו. ב-6 ביוני הוא ערך את הופעת הבכורה שלו בליגת העל הברזילאית, בהפסד 1-0 לגויאס.

בשנת 2014 הושאל למשך שנה אחת לאתלטיקו גויאניינסה מהליגה הברזילאית השנייה. בסך הכל הוא ערך 23 הופעות ליגה במועדון, בהן הבקיע שער אחד.

בחודש ינואר 2015 הושאל קרמלו לשאפקואנסה למשך שנה אחת. הוא שיחק בעיקר כמחליף, וערך בסך הכל חמש הופעות ליגה במשך תקופת ההשאלה.

ב-5 באוגוסט 2016 הושאל קרמלו פעם נוספת לשאפקואנסה עד לסוף שנת 2016.

== מותו ==
ב-28 בנובמבר 2016, כאשר טס יחד עם קבוצתו למשחק הגמר של גביע סודאמריקנה , נהרג קרמלו בהתרסקות טיסה 2933 של LaMia, יחד עם שחקנים ואנשי צוות נוספים של שאפקואנסה.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני סאו פאולו
קטגוריה:כדורגלני אתלטיקו גויאניינסה
קטגוריה:כדורגלני שאפקואנסה
קטגוריה:הרוגי תאונות אוויריות
קטגוריה:כדורגלנים שמתו במהלך הקריירה
קטגוריה:ברזילאים שנולדו ב-1994
קטגוריה:ברזילאים שנפטרו ב-2016
שיחות עם חברים (סדרת טלוויזיה)

שיחות עם חברים (באנגלית: Conversations with Friends) היא סדרת טלוויזיה בריטית של ה-BBC, המבוססת על רומן באותו שם משנת 2017 מאת הסופרת האירית סאלי רוני. הסדרה פותחה על ידי חברת Element Pictures עבור BBC Three והולו בשיתוף עם הערוץ האירי RTÉ. זהו העיבוד השני של צוות זה לרומן של רוני אחרי "אנשים נורמלים" בשנת 2020. 

הסדרה הוקרנה בבכורה ב-15 במאי 2022 וכללה 12 פרקים. 

==עלילה==
הסדרה מתארת את סיפורן של פרנסס (אליסון אוליבר) ובובי (סשה ליין), שתי סטודנטיות שניהלו בעבר מערכת יחסים וכיום הן חברות טובות. השתיים מכירות את מליסה אותה מגלמת ג'מימה קירק, אמנית המבוגרת מהן. זו מכניסה אותן לחייה ומכירה להן בן זוגה ניק (ג'ו אלווין). החברות מעמידה במבחן את הקשר בין פרנסס ובובי והן את נישואיהם של מליסה וניק.

== שחקנים ודמויות ==
* אליסון אוליבר – פרנסס
* סשה ליין – בובי קונולי
* ג'ו אלווין – ניק קונווי
* ג'מימה קירק – מליסה קונווי
* אלכס מרפי – פיליפ
* טייג מרפי – דרק
* סאלי גארנט – אוולין
* עמנואל אוקויה – אנדרו

== הפקה ==
בפברואר 2020, פורסם שהרומן "שיחות עם חברים" יהפוך למיני-סדרה בת 12 פרקים, ושרוב הצוות היצירתי מאחורי העיבוד של הרומן השני של רוני, "אנשים רגילים", כולל הבמאי לני אברהמסון, והתסריטאית אליס ברץ', גויסו לעיבוד הזה. מארק או'הלורן, מהדה מקיו וסוזן סון הי סטנטון נוספו כתסריטאים, וליין וולהם צורפה כבמאית.<ref name="deadline cast"></ref>

=== ליהוק ===
בפברואר 2021 פורסם על ליהוקם של ג'ו אלווין, ג'מימה קירק, סשה ליין ואליסון אוליבר לתפקידים ראשיים.

=== צילומים ===
שלב הצילומים החל באפריל 2021, בצפון אירלנד. המיקומים כוללים את צפון אירלנד, אירלנד ומחוצה לה. השחקנים והצוות נצפו על הסט בבריי, מחוז וויקלו ביולי.

== הפצה ==
הסדרה הוקרנה בבכורה ב-15 במאי 2022, ב-BBC Three ובהולו. הקרנת בכורה ב-RTÉ One הייתה ביום רביעי 18 במאי עם פרק באורך מלא. חברת Endeavour Content תפיץ את הסדרה בעולם.

==קישורים חיצוניים==

== הערות שוליים ==

קטגוריה:הולו: תוכן מקור
קטגוריה:סדרות טלוויזיה בריטיות
קטגוריה:BBC: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2020
מקסים בילי

מקסים איוואנוביץ' בילי (באוקראינית: Максим Іванович Білий; 27 באפריל 1989 – 14 בספטמבר 2013) היה כדורגלן אוקראיני ששיחק בעמדת הקשר ההתקפי.

== קריירת מועדונים ==
בילי גדל במחלקות הנוער של שחטאר דונצק ו-ISTA דניפרופטרובסק. הוא החל את הקריירה המקצוענית שלו במטאליסט חרקוב. לאחר מכן שיחק בחרקוב ובמטאלורג זפוריז'יה.

ב-1 בינואר 2010 חתם בילי בזוריה לוהנסק מליגת העל האוקראינית.

== קריירה בינלאומית ==
בילי היה חלק מסגל נבחרת אוקראינה עד גיל 21, ושיחק עמה באליפות אירופה עד גיל 21 בשנת 2011.

== מותו ==
ב-14 בספטמבר 2013 מת בילי כתוצאה מגידול מוחי.

== קישורים חיצוניים ==

== הערות שוליים ==

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:כדורגלני מטאליסט חרקוב
קטגוריה:כדורגלני מטאלורג זפוריז'יה
קטגוריה:כדורגלני זוריה לוהנסק
קטגוריה:כדורגלנים שמתו במהלך הקריירה
קטגוריה:אוקראינים שנולדו ב-1989
קטגוריה:אוקראינים שנפטרו ב-2013
ג'ייסון מאיילה

ג'ייסון נונו מאיילה (בצרפתית: Jason Nono Mayélé; 4 בינואר 1976 – 2 במרץ 2002) היה כדורגלן מהרפובליקה הדמוקרטית של קונגו ששיחק בעמדת החלוץ.

== קריירת מועדונים ==
מאיילה החל את הקריירה המקצוענית שלו בשאטורו, במדיה שיחק בליגת העל הצרפתית ובליגה הצרפתית השנייה. ב-1 ביולי 1999 חתם בקליארי, עמה שיחק בסרייה א' ובסרייה ב'. ב-27 באוקטובר 2001 חתם בקייבו ורונה מהסרייה א'.

== קריירה בינלאומית ==
ב-23 באפריל 2000 ערך מאיילה את הופעת הבכורה שלו בנבחרת הרפובליקה הדמוקרטית של קונגו, בניצחון 9-1 על נבחרת ג'יבוטי במסגרת מוקדמות מונדיאל 2002. במשחק זה הבקיע את צמד שערי הבכורה שלו בנבחרת.

הוא היה חלק מסגל הנבחרת בטורניר גביע אפריקה לאומות 2002, וערך שלוש הופעות במדי הנבחרת בשלב הבתים של הטורניר. הופעתו האחרונה בנבחרת הייתה בניצחון 3-1 על נבחרת חוף השנהב במסגרת שלב הבתים. בסך הכל ערך 11 הופעות במדי הנבחרת, בהן הבקיע חמישה שערים.

== מותו ==
ב-2 במרץ 2002 נהרג מאיילה בתאונת דרכים. הוא התנגש עם רכבו ברכב אחר כאשר ניסה להשיג את האוטובוס של קבוצתו קייבו ורונה למשחק נגד פארמה. הוא הובהל לבית חולים במסוק, אך מת מפצעיו.

לאחר מותו, הפסיקה קייבו ורונה את השימוש במספר חולצתו, 30.

== קישורים חיצוניים ==

== הערות שוליים ==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:כדורגלני שאטורו
קטגוריה:כדורגלני קליארי
קטגוריה:כדורגלני קייבו ורונה
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2002
קטגוריה:הרוגי תאונות דרכים באיטליה
קטגוריה:כדורגלנים שמתו במהלך הקריירה
קטגוריה:ילידי 1976
קטגוריה:נפטרים ב-2002
טטנפט

טטנפט (ברוסית: Татнефть, נסחרת בבורסת מוסקבה MCX: TATN) היא חברת נפט רוסית שנוסדה ב-1950. היא מדורגת במקום החמישי ברוסיה מבחינת הפקת נפט.

הנכסים העיקריים של החברה ממוקמים ברפובליקת טטרסטן, פרויקטים עסקיים נערכים בשווקים מקומיים וזרים.

טטנפט היא אחת החברות הציבוריות הרוסיות הגדולות ביותר עם שווי שוק של יותר מ-1.1 טריליון רובל בתחילת 2022. לפי פורבס גלובל 2000, בשנת 2020 דורגה טטנפט במקום ה-539 מבין החברות הגדולות בעולם מבחינת נפח הרישום<ref></ref>.

== קישורים חיצוניים ==

* 

== הערות שוליים ==

קטגוריה:קצרמר רוסיה
קטגוריה:רוסיה: חברות נפט
קטגוריה:חברות הנסחרות בבורסה לניירות ערך במוסקבה
קטגוריה:טטרסטן
יצחק ברקוביץ (קצין משטרה)

יצחק ברקוביץ (16 בפברואר 1933 – 1 באפריל 1982) היה קצין בדרגת ניצב משנה במשטרת ישראל, בעל עיטור השירות במשטרה. שימש מפקד מרחב נגב וראש צוות הקמת מרחב לכיש. לאחר שירותו במשטרה שימש יו"ר מטה שעת חירום במד"א ומ"מ מנהל מחוז דרום של מד"א.

== ביוגרפיה ==
נולד ברומניה, בן זקונים למשפחה בת שמונה ילדים. עבר את מוראות השואה בגטו שבעיר פלטיצ'ן ברומניה. ב-1946 נשלח לחוות הנוער הציוני בעיר אפלדורן שבהולנד, באמצעות ארגון הג'וינט היהודי. משם עלה בגיל 15 לישראל ב-1948 במסגרת עליית הנוער, באוניית המעפילים "נגבה", ונשלח לקיבוץ גבעת השלושה.

בשנת 1949 הצטרף לאחיו בבאר שבע. ביקש להתקבל לעבודה בסולל בונה אך נדחה. דוד טוביהו, שהיה מנהל סולל בונה, ולימים ראש העיר הראשון של באר שבע, שלח אותו בחזרה לקיבוץ גבעת השלושה בדרישה שיסיים את לימודיו בקיבוץ, ורק לאחר מכן יקבלו לעבודה.

ברקוביץ התגייס לצה"ל ושירת כסמל ביחידה מיוחדת בעוג'ה אל-חפיר ליד גבול מצרים. במהלך שירותו הצבאי התחתן עם שרה לבית זיסמן. לזוג נולדו חמישה ילדים. התגורר בבאר שבע.

=== שירותו במשטרה ===
לאחר שהשתחרר מהצבא התגייס באוגוסט 1953 למשטרת ישראל. תפקידיו במשטרה: 1953 עד 1966 – סייר, חוקר, רכז מודיעין ובלש; 1966 עד 1972 – מפקד תחנת באר שבע; 1972 עד 1976 – רל"ש מפקד מרחב נגב; 1976 עד 1977 – קצין אח"ק נגב; 1978 עד 1981 – מפקד מרחב נגב; 1981 – ראש צוות הקמת מרחב לכיש.

ב-13 ביולי 1977 קיבל את "עיטור השירות" של משטרת ישראל מידי מפכ"ל המשטרה חיים תבורי. בתיאור הנימוקים לקבלת העיטור נכתב: "סגן ניצב יצחק ברקוביץ משרת במשטרת ישראל החל משנת 1953. בתקופת שירותו פעל סגן ניצב ברקוביץ רבות בתחום החקירות. הוא ניהל חקירות רבות וסבוכות והביא לגילוי עבריינים. בין חקירות אלו, גילוי מביימי שוד מלטשת יהלומים בקריית מלאכי בשנת 1964, גילוי מבצעי השוד בבנק לאומי בבאר שבע ורצח מנהל הסניף בשנת 1964, וגילוי רוצחו של נער בירוחם בשנת 1975."

הרצח בבנק לאומי, ב-6 בדצמבר 1964 היה מקרה הרצח הראשון שאירע במהלך שוד בנק בארץ. האירוע הכה בהלם את מערכת הבנקאות במדינה, והנהלת בנק לאומי החליטה להקציב פרס של 10,000 לירות למי שיביא לגילוי הרוצחים. יצחק ברקוביץ עמד בראש צוות החקירה שפיענח את תיק הרצח.

=== לאחר פרישתו מהמשטרה ===
ב-1 בספטמבר 1981 פרש ברקוביץ מן השירות במשטרה והחל את לימודיו באוניברסיטת בן-גוריון, בחוג להיסטוריה. באוקטובר 1981 התמנה כיו"ר שעת חירום מד"א במחוז הדרום. בדצמבר של אותה שנה נתבקש על ידי מד"א לסייע כממלא מקום מנהל המחוז הדרומי של מד"א, תפקיד שמילא עד מותו באפריל 1982.

== קישורים חיצוניים ==
* 
* 

== הערות שוליים ==

קטגוריה:שוטרים שעוטרו בעיטור השירות
קטגוריה:ניצבי-משנה במשטרת ישראל
קטגוריה:קציני משטרה יוצאי צה"ל
קטגוריה:עולים בעליית הנוער
קטגוריה:ישראלים שנולדו ב-1933
קטגוריה:ישראלים שנפטרו ב-1982
אלכס מרפי

אלכס מרפי (באנגלית: Alex Murphy; נולד ב-26 בדצמבר 1997) הוא שחקן קולנוע וטלוויזיה אירי. הוא ידוע בעיקר בזכות תפקידו בתור קונור מקסוויני בסרט הקומדיה "העבריינים הצעירים" משנת 2016, עליו קיבל מועמדות IFTA לשחקן הטוב ביותר בתפקיד ראשי.<ref name="Awards and Nominations"></ref><ref></ref> הוא חזר על תפקידו בסדרת הטלוויזיה משנת 2018 באותו שם, בהפקת ה-BBC.

==ביוגרפיה==
מרפי נולד בשנת 1997. הוא גדל במחוז קורק.

==קריירה==
בשנת 2016 הופיע לראשונה בקולנוע בסרט "העבריינים הצעירים". על משחקו היה מועמד לפרס השחקן הטוב ביותר בטקס פרס הקולנוע והטלוויזיה האירי. בשנת 2018 הוא חזר על תפקידו בעיבוד לסדרת הטלוויזיה.

בשנת 2021 לוהק לתפקיד פיליפ בסדרת הטלוויזיה "שיחות עם חברים".

== פילמוגרפיה ==
{| class="wikitable plainrowheaders sortable"
! scope="col" | שנה
! scope="col" | כותרת
! scope="col" | תפקיד
! class="unsortable" scope="col" | הערות
|-
! scope="row" | 2016
| העבריינים הצעירים
| rowspan="2" | קונור מקסוויני
| סרט קולנוע, תפקיד ראשי
|-
! scope="row" | 2018–2020
| העבריינים הצעירים
| תפקיד ראשי; 13 פרקים<ref name="2 Weeks To Go"></ref>
|-
! 2022
| שיחות עם חברים 
| פיליפ
| תפקיד משני, 7 פרקים
|}

== פרסים ומועמדויות ==
הוא זכה בשנת 2017 בפרס רוס האברד על משחקו. במרץ 2019, יחד עם הכוכב השותף שלו מהעבריינים הצעירים כריס וואלי, אלכס היה מועמד משותף לפרס אגודת הטלוויזיה המלכותית בקטגוריית ההופעה הטובה ביותר לשחקן בקומדיה.

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אירים
קטגוריה:אירים שנולדו ב-1997
התנקבות מעי

התנקבות המעי הוא מצב רפואי המתרחש כאשר נוצר מעין חור לאורך הקיבה, המעי הגס, או המעי הדק. מצב זה עלול להיגרם עקב מספר מחלות שונות, כמו דלקת התוספתן, דיברטיקוליטיס או עקב טראומה מפצע סכין. ניקוב עלול להתרחש גם בכיס המרה, כך שהתוכן באיברים אלה עלול לגלוש לתוך חלל הבטן.

תסמיני ההתנקבות כוללים כאבי בטן עזים.

== טיפול ==
לרוב נדרשת התערבות כירורגית בצורת לפרוטומיה חקרנית וסגירת הנקב עם שטיפת צפק. ניתן להשתמש במדבקת גרהם עבור נקבים בתריסריון.

קיים טיפול הנחשב לשמרני הכולל נתינת נוזלים ואנטיביוטיקה לתוך הווריד.

== קישורים חיצוניים ==
* 
* 

== הערות שוליים ==

קטגוריה:פציעות בטן, גב תחתון ואגן
קטגוריה:מחלות מעיים
קטגוריה:מקרי חירום רפואיים
רוז ויליאמס (שחקנית)

רוז ויקטוריה ויליאמס (באנגלית: Rose Victoria Williams; נולדה ב-18 בפברואר 1994) היא שחקנית אנגלייה. היא ידועה בעיקר מהופעתה בתפקיד הנסיכה קלוד בסדרת הטלוויזיה "ממלכה" ובתפקיד שארלוט הייווד במיני-סדרה "סנדיטון".

==ביוגרפיה==
ויליאמס נולדה באילינג שבמערב לונדון. אמה הייתה מעצבת תלבושות ואביה היה גנן.
עבודתה הראשונה הייתה בחנות בגדים של רשת Dover Street Market . בתחילה למדה אופנה, אבל בגיל 18 החליטה לפנות לקריירת משחק.

ויליאמס הופיעה בסדרות הטלוויזיה "חדר מיון", "ממלכה", "מדיצ'י", ו-"Curfew". בהמשך שיחקה בסרט "Changeland" בכיכובם של סת' גרין ומקולי קאלקין.

ב-2019 החלה ויליאמס לככב בסדרת הטלוויזיה "סנדיטון", עיבוד של אנדרו דייוויס לרומן בלתי גמור באותו שם מאת ג'יין אוסטן. בשל תפקידה בסדרה "ממלכה" היא התגוררה בטורונטו במשך שלוש שנים.

ב-2021 שיחקה ויליאמס בתפקיד ראשי בסרט האימה הבריטי "The Power" יחד עם אמה ריגבי, על אודות אחות בלונדון של שנות השבעים של המאה העשרים. עוד שיחקה ויליאמס בסרט "Mrs. Harris Goes to Paris" בכיכובה של לזלי מנוויל.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2014
| חדר מיון
| dir="ltr" | Casualty
| אימוג'ן רנפרו
| בפרק "Unhinged"
|-
| 2014–2017
| ממלכה
| dir="ltr" | Reign
| קלוד דה ולואה
| עונות 2–4
|-
| 2015
|
| dir="ltr" | Chicken
| ליל
|
|-
| 2016
|
| dir="ltr" | A Quiet Passion
| ויני הצעירה
|
|-
| 2016
|
| dir="ltr" | Infinite
| לילי
| סרט קצר
|-
| 2019
|
| dir="ltr" | Changeland
| אמה
|
|-
| 2019
|
| dir="ltr" | Curfew
| פיית' פלאדינו
| סדרת טלוויזיה
|-
| 2019–הווה
| סנדיטון
| dir="ltr" | Sanditon
| שארלוט הייווד
| תפקיד ראשי
|-
| 2019
| מדיצ'י
| dir="ltr" | Medici
| קתרינה ספורצה
| עונה שלישית
|-
| 2021
|
| dir="ltr" | The Power
| ואל
|
|-
| 2022
|גברת האריס נוסעת לפריז
| dir="ltr" | Mrs. Harris Goes to Paris
| פמלה פנרוז
|
|-
| 2023
| כלואה
| dir="ltr" | Locked In
| לינה
|
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקניות קולנוע וטלוויזיה אנגליות
קטגוריה:אנגלים שנולדו ב-1994
קטגוריה:אנגליות שנולדו ב-1994
הקרב על שלזיה

מלחמת העולם השנייה החזית המזרחית במהלך 1945
התקפות פומרניה ושלזיה
המתקפות השלזיות היו שתי התקפות נפרדות שבוצעו בפברואר ובמרץ 1945 על ידי הצבא האדום הסובייטי נגד הוורמאכט בחזית המזרחית במלחמת העולם השנייה כדי להגן על אגפי הצבא האדום במהלך ההתקדמות לברלין כדי למנוע התקפת נגד גרמנית. זה עיכב את המתקפה האחרונה לכיוון ברלין בחודשיים.

== ההתקפות ==
מתקפת שלזיה התחתית נמשכה בין 8 ל-24 בפברואר 1945, ומתקפת שלזיה העילית בין 15 ל-31 במרץ. שני המבצעים נועדו לאגף את ההתקדמות הסובייטית העיקרית על ברלין, דחקו את הוורמאכט משלזיה.

לפי מידע סובייטי, הגרמנים איבדו 54,000 חיילים: 40,000 הרוגים ו-14,000 שבויים במתקפת שלזיה העילית.<ref></ref>

החזית האוקראינית הראשונה בפיקודו של איוואן קונייב - לאחר שהשלימה את מתקפת ויסלה-אודר - התקדמה מערבה לכיוון שלזיה במטרה העיקרית להגן על האגף השמאלי של החזית הבלארוסית הראשונה, שדחפה לכיוון ברלין. באופן דומה, על מתקפת פומרניה המזרחית של החזית הבלארוסית השנייה בצפון הוטלה המשימה להגן על האגף הימני של החזית הבלארוסית הראשונה.

== עיכוב ==
בשל הצורך לאבטח את האגפים התעכבה עד אפריל המתקפה האחרונה של הסובייטים לכיוון ברלין, שתוכננה במקור לפברואר. עד אמצע אפריל, מתקפת פומרניה המזרחית - שבוצעה על ידי החזית הבלארוסית השנייה, וגורמי החזית הבלארוסית הראשונה - הצליחה במטרותיה, והגיעה לעיר הנמל הגרמנית החשובה שטטין (כיום שצ'צ'ין).

== מניעים ==
החלטתו של יוסיף סטלין לדחות את המתקפה לכיוון ברלין מפברואר עד אפריל 1945 הייתה נושא למחלוקת בקרב גנרלים סובייטים והיסטוריונים צבאיים, כאשר צד אחד טען כי בפברואר היה לסובייטים סיכוי לכבוש את ברלין הרבה יותר מהר ועם הרבה פחות. אבדות, והשני בטענה שהאפשרות של יחידות גרמניות גדולות (שרידי מערכת הביצורים הצ'כית) שנותרו על האגפים יכלה להביא למתקפת נגד גרמנית מוצלחת ולהאריך עוד יותר את המלחמה. מטרתו של סטלין לעכב את ההתקדמות על ברלין הייתה כנראה פוליטית, שכן היא אפשרה לו לכבוש חלקים ניכרים מאוסטריה במתקפת וינה.

== הערות שוליים ==

קטגוריה:קרבות זירת מזרח אירופה במלחמת העולם השנייה
קטגוריה:קרבות ברית המועצות במלחמת העולם השנייה
קטגוריה:קרבות גרמניה במלחמת העולם השנייה
קטגוריה:1945 בברית המועצות
קטגוריה:מלחמת העולם השנייה: 1945
קטגוריה:1945 בגרמניה
מתקפת שלזיה

מתקפת שלזיה רוסית 1914, ציור מאת רפאל סרגייביץ' לויצקי
מתקפת שלזיה הייתה מתקפה רוסית בשנת 1914, במהלך מלחמת העולם הראשונה.

המתקפה נמשכה מ-11 בנובמבר עד 6 בדצמבר 1914, וכללה את קרב לווביץ' וקרב לודז'.

אף על פי שבמהלך המתקפה הכוחות הרוסיים הגיעו לנקודה הכי רחוקה במערב במהלך המלחמה, זה היה ניצחון רוסי טקטי - אבל הם נחלו בה תבוסה אסטרטגית.

==לקריאה נוספת==
* Spencer Tucker, Priscilla Mary Roberts, World War I: Encyclopedia, ABC-CLIO, 2005, , [https://books.google.com/books?id=B1cMtKQP3P8C&pg=RA1-PA379&dq=%22Silesian+Offensive%22&lr=&as_brr=3&sig=ACfU3U0QHXjHH30At6XfPBi8_gRz7n20Ww Google Print, p.379]
* James L. Stokesbury, A Short History of World War I, HarperCollins, 1981, , [https://books.google.com/books?id=MimWfWJEX2wC&pg=PA72&dq=%22Silesian+Offensive%22&lr=&as_brr=3&sig=ACfU3U0mQAu-1UgcqbmFbydhqE_hOzeVyQ Google Print, p.72]

==קישורים חיצוניים==

קטגוריה:1914 ברוסיה
קטגוריה:קרבות האימפריה הרוסית במלחמת העולם הראשונה
קטגוריה:קרבות גרמניה במלחמת העולם הראשונה
קטגוריה:קרבות החזית המזרחית במלחמת העולם הראשונה